MODIFICACIÓ DE LA NORMATIVA DE LA UNIVERSITAT D'ALACANT PER LA QUAL ES REGULEN ELS PROCESSOS DE SELECCIÓ PER A LA CONTRACTACIÓ D'AJUDANTS, PROFESSORS AJUDANTS DOCTORS I PROFESSORS ASSOCIATS. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4030)
  + [Valencià](/va/acuerdo/4030)






Selector de idioma

Leer

* [Español](/es/acuerdo/4030)
* [Valencià](/va/acuerdo/4030)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





MODIFICACIÓ DE LA NORMATIVA DE LA UNIVERSITAT D'ALACANT PER LA QUAL ES REGULEN ELS PROCESSOS DE SELECCIÓ PER A LA CONTRACTACIÓ D'AJUDANTS, PROFESSORS AJUDANTS DOCTORS I PROFESSORS ASSOCIATS.[Butlletí Oficial Universitat d'Alacant](/ca/Publicacion)
=======================================================================================================================================================================================================================================================

Secretaria General

Butlletí Oficial Universitat d'Alacant





MODIFICACIÓ DE LA NORMATIVA DE LA UNIVERSITAT D'ALACANT PER LA QUAL ES REGULEN ELS PROCESSOS DE SELECCIÓ PER A LA CONTRACTACIÓ D'AJUDANTS, PROFESSORS AJUDANTS DOCTORS I PROFESSORS ASSOCIATS.

Data d'aprovació
:   25/01/2017

Data de publicació
:   30/01/2017

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/pdf.asp?pdf=4030.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4030)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4030)
  + [Compartir acuerdo en 

    X](https://twitter.com/intent/tweet?via=UA_Universidad&text=MODIFICACIÓ DE LA NORMATIVA DE LA UNIVERSITAT D'ALACANT PER LA QUAL ES REGULEN ELS PROCESSOS DE SELECCIÓ PER A LA CONTRACTACIÓ D'AJUDANTS, PROFESSORS AJUDANTS DOCTORS I PROFESSORS ASSOCIATS.&url=https://www.boua.ua.es/va/acuerdo/4030)

**Títol:** MODIFICACIÓ DE LA NORMATIVA DE LA UNIVERSITAT D'ALACANT PER LA QUAL ES REGULEN ELS PROCESSOS DE SELECCIÓ PER A LA CONTRACTACIÓ D'AJUDANTS, PROFESSORS AJUDANTS DOCTORS I PROFESSORS ASSOCIATS.

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimecres, 25 de gener de 2017

EL CONSELL DE GOVERN DE LA UNIVERSITAT D'ALACANT, EN LA SEUA SESSIÓ ORDINÀRIA DEL DIA 25 DE ENERO DE 2017, VA APROVAR PER UNANIMITAT,

MODIFICACIÓ DE LA NORMATIVA DE LA UNIVERSITAT D’ALACANT PER LA QUAL ES REGULEN ELS PROCESSOS DE SELECCIÓ PER A LA CONTRACTACIÓ D’AJUDANTS, PROFESSORS AJUDANTS DOCTORS I PROFESSORS ASSOCIATS.

(Aprovada per Consell de Govern de 27 de maig de 2010. BOUA de 2 de juliol)

1.OBJECTE

Aquesta normativa , en aplicació del que es disposa en l’art. 152.3 de l’Estatut de la Universitat d’Alacant, aprovat per Decret 25/2012, de 3 de febrer, del Consell de la Generalitat Valenciana (DOGV de 9 de febrer de 2012), té per objecte regular el règim dels processos de selecció per a la provisió de places de professorat universitari mitjançant contractació laboral, amb caràcter temporal de la Universitat d’Alacant: ajudants, professors ajudants doctors i professors associats.

2.RÈGIM JURÍDIC

Les convocatòries de places d’ajudants, professors ajudants doctors i professors associats es regiran pel que es disposa en la Llei orgànica 6/2001, de 21 de desembre, d’universitats, modificada per la Llei orgànica 4/2007, les normatives estatal i autonòmica de desenvolupament, l’Estatut d’aquesta Universitat, aquesta normativa i el que disposen les bases de les convocatòries respectives i altres normes de caràcter general que resulten d’aplicació.

3.LES CONVOCATÒRIES

3.1. La Universitat vetlarà perquè tant en les convocatòries com en el seu desenvolupament queden garantits els principis de mèrit, de capacitat i d’igualtat de tracte i d’oportunitats entre dones i homes, així com la igualtat d’oportunitats de les persones amb discapacitat, mitjançant l’adopció en el procediment de les mesures oportunes d’adaptació a les seues necessitats.

3.2. La convocatòria serà realitzada per resolució rectoral, es publicarà en el Diari Oficial de la Generalitat Valenciana (DOGV) i serà comunicada amb antelació suficient al Consell d’Universitats i al Consell Valencià d’Universitats per a la seua difusió màxima.

3.3. Els consells de departament sol·licitaran al rector o rectora la convocatòria de les places de personal docent contractat en règim laboral amb caràcter temporal que el Consell de Govern haja aprovat crear i una vegada estiguen dotades en l’estat de despeses del pressupost de la Universitat.

3.4. Per a cobrir les activitats acadèmiques en situacions excepcionals d’emergència, es podran convocar, sense que es doten en l’estat de despeses esmentat, places de professors associats d’incidència, la vigència de les quals vindrà determinada per la durada de la situació excepcional de les places a què estiguen vinculades.

3.5. Excepcionalment, el rector o rectora podrà proposar al Consell de Govern la creació i la convocatòria de places de personal docent contractat en règim laboral amb caràcter temporal per necessitats acadèmiques degudament motivades o, si escau, per les derivades de la normativa de la Universitat d’Alacant i dels programes de promoció que s’establisquen.

3.6. La convocatòria haurà de contenir els aspectes següents:

a) La plaça objecte del concurs, de la qual s’ha de detallar la categoria i la denominació, corresponent a un àrea de coneixement existent.

b) El departament a què s’adscriu, l’activitat docent, el perfil investigador si escau i, en atenció a necessitats docents específiques, els perfils lingüístics. Igualment, es podrà requerir estar en possessió d’una titulació oficial determinada adequada a les característiques de la plaça.

c) La composició de la comissió i el sistema de selecció.

d) Els requisits a complir per les persones aspirants per a ser admeses en el procés, el model de sol·licitud, el del currículum i el termini de presentació de sol·licituds.

e) El tipus de contracte i les retribucions.

f) Els llocs oficials de publicació de les diferents resolucions que es generen al llarg del procés a l’efecte de les notificacions escaients.

3.7. Les activitats docents i investigadores que s’especifiquen en la convocatòria en cap cas implicaran per a qui obtinga la plaça un dret de vinculació exclusiva a aquestes, ni limitarà la competència de la Universitat d’Alacant per a assignar-li altres obligacions docents relacionades amb el seu camp de coneixement quan quede justificat per raons acadèmiques.   
   
 4.REQUISITS   
 Per a l’admissió a concurs s’hauran de reunir els requisits de caràcter general i específic que s’indiquen a continuació. El seu compliment haurà d’estar referit sempre a la data d’expiració del termini fixat per a sol·licitar la participació en el concurs i mantenir-se fins al moment de la signatura del contracte i, si escau, en ocasió de la renovació d’aquest.

4.1. Requisits general s.

a) Els recollits en l’article 56 del Reial decret legislatiu 5/2015, de 30 d’octubre, pel qual s’aprova el text refós de la Llei de l’estatut bàsic de l’empleat públic.

b) Les persones que no posseïsquen la nacionalitat espanyola hauran de tenir un coneixement adequat de qualsevol de les llengües oficials de la Comunitat Valenciana per a desenvolupar les seues funcions. Si aquest no és acreditat documentalment, la Universitat d’Alacant podrà realitzar, en les condicions que es determinen, una prova de nivell que garantisca una capacitat adequada de comunicació oral i escrita en almenys una de les llengües oficials de la Comunitat Valenciana .

c) Si s’opta a una plaça amb perfil lingüístic, cal acreditar el nivell adequat de coneixement de les llengües corresponents. Les persones que sol·liciten plaça en què s’establisca l’ensenyament en valencià hauran d’acreditar el coneixement d’aquest al nivell C1 o el seu equivalent homologat.

d) Abonar a la Universitat d’Alacant les taxes corresponents en concepte de drets d’examen, d’acord amb l’establit en la convocatòria.

4.2. A més, hauran de complir els requisits específics següents en relació amb la plaça convocada en funció de la figura a la qual opten.

a) Per a places d’ajudant: haver sigut admès o estar en condicions de ser admès en els estudis de doctorat.

b) Per a places de professor ajudant doctor: estar en possessió del títol de doctor i disposar de l’avaluació positiva de la seua activitat per part de l’Agència Nacional d’Avaluació de la Qualitat i Acreditació, de l’Agència Valenciana d’Avaluació i Prospectiva o, si escau, d’entitats equivalents homologades.

c) Per a places de professor associat: ser especialista de competència reconeguda i acreditar estar exercint fora de l’àmbit acadèmic universitari una activitat remunerada laboral, professional o en l’administració pública, per a la qual capacite el títol acadèmic que la persona interessada posseïsca, i haver-ho fet durant un període mínim de tres anys dins dels cinc anys anteriors.

5.SOL·LICITUDS I ADMISSIÓ D’ASPIRANTS

5.1. Les persones que desitgen participar en els concursos presentaran la sol·licitud corresponent, juntament amb la documentació acreditativa del compliment dels requisits, detallada en la convocatòria corresponent, i el model de currículum normalitzat de la Universitat d’Alacant, acompanyat de fotocòpia simple dels documents acreditatius dels mèrits que s’hi al·leguen, en el termini de 10 dies hàbils comptadors des de l’endemà de la publicació d’aquesta en el DOGV. La Universitat podrà requerir la presentació telemàtica de les dades curriculars de les persones participants.

La Universitat podrà requerir en qualsevol moment els originals dels documents acreditatius del compliment dels requisits ja presentats o dels mèrits al·legats en el currículum.   
 5.2. Una vegada finalitzat aquest termini, es publicarà resolució rectoral amb la relació provisional de persones admeses i excloses, en què s’indicarà la causa d’exclusió i el termini d’esmena.

5.3. Quan estiguen resoltes les reclamacions i les esmenes, es publicarà resolució rectoral amb la relació definitiva de persones admeses i excloses.

5.4. Les dades de caràcter personal aportades per les persones que aspiren a la plaça objecte de concurs quedaran incloses en el fitxer automatitzat de personal d’aquesta Universitat, que es compromet a no fer-ne un ús diferent d’aquell per al qual han sigut sol·licitades, segons la Resolució de la Universitat d’Alacant, de 18 de setembre de 2013, sobre creació i modificació de fitxers de dades de caràcter personal (DOGV de 16 d’octubre de 2013).

6.COMISSIONS DE SELECCIÓ

6.1. Els membres de les comissions de selecció que han de resoldre els concursos seran designats pel rector o rectora.

6.2. Cada comissió de selecció estarà integrada per cinc membres de ple dret, amb els suplents respectius, funcionaris dels cossos docents universitaris o professors contractats doctors o, si escau, professors col·laboradors, que hauran de pertànyer, preferentment, a la Universitat d’Alacant i, excepte per a la selecció de professors associats, hauran d’estar en possessió del títol de doctor. A les sessions podrà assistir un membre de cadascuna de les seccions sindicals amb representació en mesa negociadora, que tindrà veu però no vot i haurà de complir els mateixos requisits que els membres de la comissió . El seu nomenament correspon al rector o rectora, a proposta de les seccions sindicals respectives amb representació en mesa negociadora.

6.3. Les comissions tindran una composició equilibrada entre dones i homes, llevat que no siga possible per raons fundades, i es regiran per les regles següents:

a) Per a totes les comissions del mateix centre, tres dels membres titulars seran:

- Degà o degana o director o directora del centre, que actuarà com a president o presidenta de la comissió .

- Secretari o secretària del centre, que actuarà com a secretari o secretària de la comissió .

- Director o directora del departament a què pertanga la plaça objecte de la contractació.

El president o presidenta i el secretari o secretària suplents seran proposats pel degà o degana o pel director o directora entre els membres de l’equip de direcció del centre corresponent. Si algun dels membres titulars o suplents no compleixen els requisits establits en la base 6.2, el degà o degana o director o directora els proposarà entre el professorat adscrit al centre. La persona suplent del director o directora de departament serà proposada per aquest entre el professorat pertanyent al departament.

b) Dos membres i els seus suplents proposats pel departament, que hauran de pertànyer a la mateixa branca de coneixement.

6.4. Per a la designació de les comissions en el cas que es disposa en la base 3.5, el rector o rectora podrà realitzar la proposta de comissió .

6.5. La proposta de comissió amb les persones titulars i suplents serà remesa pel centre corresponent al Servei de Selecció i Formació una vegada publicada la relació provisional de persones admeses i excloses i, en tot cas, abans de la publicació de la relació definitiva de persones admeses i excloses.

6.6. Perquè la comissió puga constituir-se i actuar vàlidament, es requerirà l’assistència de president o presidenta i secretari o secretària (titulars o suplents), així com la d’almenys un dels membres restants de ple dret (titular o suplent).

6.7. El nomenament com a component d’una comissió és irrenunciable, excepte quan concórrega causa justificada que impedisca la seua actuació; aquesta no serà delegable en cap cas. Els membres de la comissió titular seran substituïts només pels suplents respectius.

6.8. Els casos d’abstenció o de recusació que puguen plantejar-se es tramitaran i resoldran conforme a l’establit en els articles 23 i 24 de la Llei 40/2015, d’1 d’octubre, de règim jurídic del sector públic.

6.9. Les comissions vetlaran pel compliment de l’establit en la convocatòria corresponent i en aquesta normativa , garantiran el respecte als principis d’igualtat, de mèrit, de capacitat i de publicitat i tindran el compromís d’actuar amb objectivitat, independència i rigor professional; respectaran la confidencialitat sobre les dades personals de què hagueren tingut coneixement a causa de la seua participació en la comissió , guardaran secret de les deliberacions de la comissió i garantiran la dedicació necessària per a l’acompliment adequat de les tasques que els són pròpies.

7.SISTEMA DE SELECCIÓ

7.1. El sistema general de selecció es regirà d’acord amb l’aplicació del barem arreplegat en l’annex I d’aquesta normativa i la puntuació mínima que hauran d’obtenir les persones aspirants per a l’adjudicació de la plaça serà de 35 punts.

7.2. Opcionalment, la comissió en l’acte de constitució i prèviament a l’aplicació del barem podrà acordar la celebració d’una entrevista o d’un cas pràctic.

L’entrevista o el cas pràctic hauran d’ajustar-se a l’establit a continuació:   
 a) Es tractarà d’un acte complementari per a valorar l’adequació de les persones aspirants a la plaça convocada i tindrà, en tot cas, un valor màxim de 20 punts.

b) Una vegada s’establisquen l’entrevista o el cas pràctic, seran de caràcter obligatori; per tant, es considerarà que les persones aspirants que no es presenten en el dia, l’hora i el lloc fixats en la resolució corresponent de la convocatòria, que es publicarà amb una antelació mínima de 5 dies hàbils comptadors des de l’endemà de la publicació, han perdut el dret a participar en el concurs.

c) Se celebrarà després de l’aplicació del barem i hi seran convocades només les persones aspirants que hagen obtingut una puntuació igual o superior a la puntuació mínima establida en la base anterior.

8.DESENVOLUPAMENT DEL PROCÉS

8.1. La comissió serà l’encarregada de jutjar el concurs i resoldre la proposta de provisió de les places convocades. Una vegada publicades les llistes definitives de persones admeses i excloses, la Unitat d’Accés PDI del Servei de Selecció i Formació remetrà a les comissions les instàncies i els currículums de les persones aspirants admeses per a valorar-los i, si escau, les dades telemàtiques requerides a les persones aspirants.

8.2. El president o presidenta convocarà per a l’acte de constitució els membres de la comissió titulars i, si escau, els suplents respectius amb una antelació mínima de 48 hores, de forma individualitzada i indicant la data, el lloc i l’hora de celebració. Aquest mateix procediment se seguirà per a convocar totes les persones nomenades pel rector o rectora d’acord amb la base 6.2.

8.3. Quan estiga constituïda la comissió , i prèviament a l’examen dels expedients de les persones aspirants, hauran d’acordar-se els elements següents:

a) El sistema de selecció, conforme a l’establit en la base 7, que constarà, en tot cas, de l’aplicació del barem i, opcionalment, de la celebració d’una entrevista o d’un cas pràctic.   
 b) Els criteris de valoració específics del barem en aquells apartats en què així es preveja i, si escau, els de l’entrevista o el cas pràctic.

La comissió farà públic, d’acord amb el que es disposa en la base 10, per a coneixement de les persones interessades, els aspectes relatius als apartats a) i b) del paràgraf anterior.

8.4. Després de l’aplicació del barem i, si escau, de l’entrevista o del cas pràctic, la comissió elaborarà l’acta de valoració inicial de la plaça corresponent. Aquesta acta es farà pública en el termini d’un mes comptador des de l’endemà de la publicació de la relació definitiva de persones admeses i excloses, d’acord amb el que es disposa en la base 10. Contindrà els criteris de valoració aprovats prèviament a la seua aplicació, la relació de persones aspirants admeses amb les qualificacions obtingudes en tots els apartats del barem, la puntuació final i la proposta de provisió a favor de, com a màxim, tants candidats o candidates com places a cobrir. Aquesta proposta estarà constituïda pels candidats o candidates amb major puntuació.

En cas d’empat, i si aquest és entre persones de diferent sexe, es donarà preferència a la persona o persones que pertanguen al sexe menys representat en l’àrea de coneixement per a la qual ha sigut convocada la plaça o places. Si hi ha igual representació de sexes o si l’empat es produeix entre persones del mateix sexe, entre les persones aspirants amb igual puntuació es durà a terme una votació entre les persones que formen part de la comissió i es donarà preferència a la persona aspirant que hi obtinga almenys tres vots. Cada membre de la comissió haurà de motivar el seu vot i no es considerarà vàlida l’abstenció. Si persisteix l’empat, dirimirà el vot de qualitat de qui presidisca la comissió . La resolució de l’empat, si escau, també es publicarà en aquesta mateixa resolució.

Contra la proposta de provisió es pot presentar reclamació davant la mateixa comissió , en el termini de cinc dies hàbils comptadors des de l’endemà de la seua publicació.

8.5. Una vegada resoltes les reclamacions, en un termini màxim de 10 dies comptadors des de l’endemà de la data final de la presentació d’aquestes o transcorregut el termini sense que n’hi haja hagut, la comissió publicarà l’acta de resolució i elevarà la proposta de provisió definitiva al rector o rectora.

8.6. Contra la proposta de provisió definitiva de la comissió es podrà interposar recurs d’alçada davant el rector o rectora en el termini d’un mes comptador des de l’endemà de la seua publicació.

8.7. Si les comissions no expressen la seua voluntat en sentit contrari, i després de realitzada la proposta de provisió definitiva, es constituirà una relació de reserva d’ocupació amb les persones aspirants que hagen obtingut o superat la puntuació establida en la base 7.1, ordenada per puntuació de major a menor, que podrà utilitzar-se per a cobrir necessitats de docència sobrevinguda en places de les mateixes característiques durant el mateix curs acadèmic en què es convoque la plaça i el següent.

8.8. D’acord amb l’article 32 de la Llei 39/2015, d’1 d’octubre, del procediment administratiu comú de les administracions públiques, el termini arreplegat en la base 8.4 podrà ampliar-se fins a 15 dies hàbils més, mitjançant petició del president o presidenta de la comissió corresponent dirigida al rector o rectora, sempre que es formule d’acord amb l’establit en l’apartat 3r d’aquesta disposició. Aquesta ampliació es farà pública en el tauler d’anuncis del centre d’acord amb l’establit en la base 10. Una vegada transcorregut el termini sense que s’haja realitzat la publicació de la valoració inicial, el rector o rectora nomenarà una nova comissió per a la resolució de la convocatòria de la plaça corresponent.

9.ADJUDICACIÓ DE LES PLACES

9.1. La comissió elevarà la proposta de provisió al rector o rectora per a la seua adjudicació, sense que la proposta puga excedir el nombre de places convocades.

9.2. El procés podrà concloure amb la proposta de la comissió de no proveir la plaça convocada si cap de les persones aspirants aconsegueix la puntuació mínima en l’aplicació del barem o, si l’entrevista o el cas pràctic han sigut convocats, no hi concorre cap de les persones concursants.   
   
 10.NOTIFICACIONS DEL PROCEDIMENT

10.1. D’acord amb el previst en l’article 45 de la Llei 39/2015, d’1 d’octubre, del procediment administratiu comú de les administracions públiques, les publicacions detallades en les bases següents substituiran la notificació personal a les persones interessades i produiran els mateixos efectes.

Amb caràcter general , les publicacions citades es realitzaran en la pàgina web i en el tauler d’anuncis del centre corresponent en el cas de la composició o d’una actuació de la comissió de selecció; i la resta, en la pàgina web de la Unitat d’Accés PDI del Servei de Selecció i Formació i en el tauler d’anuncis de l’edifici de Rectorat i Serveis General s.

10.2. No obstant el que es disposa en el paràgraf anterior, la convocatòria podrà establir també altres procediments de notificació per mitjans telemàtics.

11.DOCUMENTACIÓ DEL DESENVOLUPAMENT DEL CONCURS

El secretari o secretària de la comissió , en el termini màxim de set dies naturals següents a aquell en què l’actuació d’aquesta finalitze, farà arribar al Servei de Selecció i Formació l’expedient administratiu del concurs, que incorporarà, com a mínim, els documents següents:

a) Actes de les sessions, en les quals hauran de constar les actuacions fonamentals que hi ha en el desenvolupament del concurs:

- Constitució, reflectint el sistema de selecció, els criteris de valoració i l’ordenació del procés.   
 - Aplicació del barem i, si escau, celebració d’entrevista o cas pràctic.   
 - Publicació de resultats provisionals i, si escau, reclamacions o esmenes.

- Resultats definitius i proposta de provisió.

b) Resolucions originals publicades al llarg del procés.

c) Instàncies i currículums de les persones aspirants.

Disposició derogatòria

Queden derogats els acords de Consell de Govern següents: Acord de 26 de novembre de 2002 sobre el barem per a la contractació de professor associat i ajudant, Acord de 13 de juny de 2006 sobre el barem per a la contractació de professor ajudant doctor i Acord de Consell de Govern de 20 de desembre, modificat pel de 13 de juny de 2006, sobre la composició de les comissions de selecció per a la contractació laboral de professor ajudant doctor, professor associat i ajudant.

Disposició final

Aprovada pel Consell de Govern, aquesta normativa entrarà en vigor una vegada publicada en el Butlletí Oficial de la Universitat d’Alacant.

Anàlisi
-------

:   **Modifica a:**

    * [Detalle
      NORMATIVA DE LA UNIVERSITAT D'ALACANT PER LA QUAL ES REGULEN ELS PROCESSOS DE SELECCIÓ PER A LA CONTRACTACIÓ D'AJUDANTS, PROFESSORS AJUDANTS DOCTORS I PROFESSORS ASSOCIATS](/va/acuerdo/1543) 
      02/07/2010





[Carretera Sant Vicent del Raspeig s/n  
03970 Sant Vicent del Raspeig - Alacant  
 Tel. 26 371 4372 - Fax 24 841 6118](https://www.google.es/maps/@04.195218,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12191&trk=tyah&trkInfo=tarId%2P4616158002626%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)